सनारि : गंब्रै बिधान सभा बियाबनि गेजेराव बयनिख्रुइबो बांसिन सुबुं सावरायनाय समष्टिनि मादाव सनारि आ दरसे। जेराव कंग्रेस आरो बि जे पि नि बिजाथिनि गेजेराव गोख्रों बादायलायनाय (Straight Contest) नांदोंमोन। खुंथाइ गोहोयाव थानाय भारतीय जनता पार्ति (बि जे पि) नि नबनिता सनदिकैआ गावनि बेरेखा गेलेगिरि भारतीय जातीय कंग्रेस (Indian National Congress) सुसिल सुरिखौ 15,430 भटाव फेजेननो। जेराव सानैनि गोख्रों बादायलायनायनि गेजेराव नबनिता सनदिकैआ 66,698 भ'ट (54.58 जौखोन्दो) आरो सुसिल सुरिआ 51,268 भ'ट (41.95 जौखोन्दो) देरहानानै सनारि बियाबनि एम एल ए महरै सायख' जाबाय।